На основу Решења Привредног суда у Ужицу 3.Ст.бр.1/2016 од 07.11.2017.године и Сагласности Одбора поверилаца од 13.03.2019. године, а у складу са чланом 131., 132., 133. и 135. Закона о стечају („Службени гласник РС“, број 104/2009, 99/2011- др. закон, 71/2012- одлука УС и 83/2014) и Националним стандардом број 5 – Национални стандард о начину и поступку уновчења имовине стечајног дужника („Службени гласник РС“, број 62/2018), стечајни управник стечајног дужника Агенција за лиценцирање стечајних управника

**АКЦИОНАРСКО ДРУШТВО БУДИМКА ЗА ПРОИЗВОДЊУ ПРЕРАДУ И ПРОМЕТ ВОЋА И ПОВРЋА И МЕСА И СПОЉНОТРГОВИНСКО ПОСЛОВАЊЕ У СТЕЧАЈУ, ПОЖЕГА, ЗЛАТИБОРСКА ББ**,

**ОГЛАШАВА**

**Прву продају**

**јавним надметањем**

|  |  |  |  |
| --- | --- | --- | --- |
| **Имовинска**  **целина** | **Предмет продаје**  **(број и назив имовинске целине)** | **Почетна цена (дин.)** | **Депозит (дин.)** |
| **1.** | **Имовинска целина 1 коју чини:**  **стечајни дужник Акционарско друштво “БУДИМКА“ за производњу, прераду и промет воћа и поврћа и меса и спољнотрговинско пословање у стечају, Пожега, ул. Златиборска бб, матични број: 07303041 07657757, ПИБ: 101002909 као правно лице, чију најважнију имовину чини:**  - производни комплекс за прераду воћа и поврћа, кога чине катастарске парцеле 4058 КО Пожега и објекти на катастарским парцелама број: 122, 1639/2, 1639/5, 1827/1 и 1677 КО Пожега,  - кланица и погон за прераду меса изгађена на катастарској парцели 1642 КО Пожега  - пословни простор у оквиру објекта на катастарској парцели 535/13 КО Пожега  - објекти у центру Пожеге, на катастарским парцелама 241 и 242 КО Пожега  -биолошка средства, опрема и залихе, према спецификацији у прилогу продајне документације  *\*Списак имовине стечајног дужника која је предмет продаје стечајног дужника као правног лица, као и статус исте, детаљно је приказан у продајној документацији* | **531.871.223,00** | **212.748.489,00** |
| **2.** | **Имовинска целина 2 - фарма за тов јунади у Здравчићима, која обухвата:**  **А) ЗЕМЉИШТЕ:**  **-катастарска парцела 729 КО Здравчићи,** по врсти грађевинско земљиште изван грађевинског подручја, површине 31977 m², од чега је земљиште под објектима 10186 m², а земљиште уз зграду – објекат 21791 m², уписана у лист непокретности број 755 КО Здравчићи као друштвена својина „Будимка“ а.д. у реструктурирању, са обимом удела 1/1;  **-катастарска парцела 772/1 КО Здравчићи,** по врсти пољопривредно земљиште, површине 13575 m², уписана у лист непокретности број 755 КО Здравчићи као друштвена својина „Будимка“ а.д. у реструктурирању, са обимом удела 1/1;  **Б) ОБЈЕКТИ:**  **- зграда пословних услуга – УПРАВНА ЗГРАДА,** површине у основи 112 m², уписана као зграда број 1 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – ШТАЛА,** површине у основи 1496 m², уписана као зграда број 2 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – ШТАЛА,** површине у основи 1496 m², уписана као зграда број 3 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – ШТАЛА,** површине у основи 1496 m², уписана као зграда број 4 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – ШТАЛА,** површине у основи 1496 m², уписана као зграда број 5 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – ПЛАТО ЗА СИЛАЖУ,** површине у основи 3514 m², уписана као зграда број 6 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – СЕПАРАТОР ТЕЧНОГ СТАЈЊАКА,** површине у основи 38 m², уписана као зграда број 7 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **-објекат пољопривреде – СЕПАРАТОР ТЕЧНОГ СТАЈЊАКА,** површине у основи 38 m², уписана као зграда број 8 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- остале зграде – ГАРАЖА И МАГАЦИН,** површине у основи 110 m², уписана као зграда број 9 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – СЈЕНИК,** површине у основи 291 m², уписана као зграда број 10 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат комуналних делатности – ПОДСТАНИЦА ЗА ВОДУ,** површине у основи 30 m², уписана као зграда број 11 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат електропривреде – АГРЕГАТ,** површине у основи 14 m², уписана као зграда број 12 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- трафо станица,** површине у основи 10 m², уписана као зграда број 13 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- објекат пољопривреде – ВАГА,** површине у основи 30 m², уписана као зграда број 14 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- остале зграде – ПОРТИРНИЦА,** површине у основи 15 m², уписана као зграда број 15 на кат. пар. 729 КО Здравчићи, са правним статусом објекта који има одобрење за употребу у листу непокретности 755 КО Здравчићи, на којој је као носилац права својине уписана „Будимка“ ад Пожега;  **- базен за аерацију,** површине у основи 350 m², бесправно изграђен објекат инфраструктуре – нискоградња на катастарској парцели 729 КО Здравчићи, који није уцртан у копији плана и није евидентиран у катастру непокретности | **29.242.113,00** | **11.696.845,00** |

**Право на учешће имају сва правна и физичка лица која:**

1. након преузимања предрачуна**, изврше уплату ради откупа продајне документације за Целину 1 у износу од** **150.000,00 динара + ПДВ и за Целину 2 у износу од 50.000,00 динара + ПДВ.** Предрачун се може преузети сваког радног дана у периоду од 10 до 15 часова, уз обавезну претходну најаву поверенику стечајног управника. Рок за откуп продајне документације је најкасније **04.06.2019. године**.
2. **уплате депозит** са позивом на број имовинске целине из огласа и то у износу од **212.748.489,00 динара за Целину 1** и у износу од **11.696.845,00 динара за Целину 2**  за учешће у продаје на текући рачун стечајног дужникаброј**325-9500600003239-33 који се води код „Војвођанскe банке“ АД Нови Сад,** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је најкасније 04.06.2019. године).** У случају да се као депозит положи првокласна банкарска гаранција, оригинал исте се ради провере мора доставити искључиво лично /директно стечајном управнику – Служби финансија Агенције за лиценцирање стечајних управника, Теразије бр. 23, 6 спрат, Београд, најкасније до **04.06.2019. године** до 14 часова по београдском времену (GMT+2). Банкарска гаранција мора имати рок важења до **12.08.2019. године**. У обзир ће се узимати само банкарске гаранције које пристигну на назначену адресу у назначено време.
3. **потпишу изјаву о губитку права на повраћај депозита.** Изјава чини саставни део продајне документације
4. **потпишу уговор о чувању поверљивих података** приликом преузимања продајне документације. Уговор чини саставни део продајне документације

Имовинске целине се купују у виђеном стању. Након откупа продајне документације иста се може разгледати сваког радног дана у периоду од 08:00 до 14:00 часова, а најкасније 7 (седам) дана пре дана одржавања заказане продаје, уз претходну најаву поверенику стечајног управника.

Након уплате депозита а најкасније до **04.06.2019.године**, потенцијални купци, ради правовремене евиденције, морају предати поверенику Агенције за лиценцирање стечајних управника попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 11.06.2019. године у 11:00 часова на адреси: Агенција за лиценцирање стечајних управника – Центар за стечај, Теразије бр. 23, Београд, III спрат сала 301 - „Симпо сала“. Регистрација учесника почиње два сата пре почетка јавног надметања, а завршава се 15 минута пре почетка јавног надметања, односно у периоду од 9:00 до 10:45 часова, на истој адреси.**

За сваку имовинску целину стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника **у року од два радна** **дана** од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **5 радних дана** од дана одржавања јавног надметања. Закључењу купопродајног уговора у законом прописаној форми се приступа под условом да је депозит који је обезбеђен гаранцијом уплаћен на рачун стечајног дужника. Купац је дужан да уплати преостали износ купопродајне цене **у року од 8 дана** од дана потписивања купопродајног уговора. После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У том случају купопродајни уговор потписује се у року од 5 радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: **Повереник** **Ђорђе Зечевић,** контакт телефон: 063/240-473